1. ปัจจัยความเสี่ยง

  ปัจจัยความเสี่ยงที่จะได้กล่าวในต่อไปนี้เป็นความเสี่ยงที่อาจเกิดขึ้นกับการดำเนินงานของบริษัทฯ

  ระดับความเสี่ยงของแต่ละปัจจัยจะเปลี่ยนแปลงไปตามสภาพแวดล้อมทางธุรกิจ
  การผลิตและการเมือง

1.  ความเสี่ยงทางธุรกิจจากการพึ่งพาอุตสาหกรรมอีเลคโทรนิคส์

  บริษัทฯ ผลิตและจำหน่ายแผ่นพิมพ์วงจรอีเลคโทรนิคส์ (PRINTED CIRCUIT BOARD) ซึ่ง

เป็นชิ้นส่วนสำคัญในผลิตภัณฑ์อีเลคโทรนิคส์ ต่างๆ เนื่องจากอุตสาหกรรมอีเลคโทรนิคส์ เป็น

อุตสาหกรรมที่มีการเปลี่ยนแปลงรวดเร็วและมีการแข่งขันสูง ทำให้เกิดผลกระทบต่อความต้องการและราคาได้ง่าย บริษัทฯ ได้ใช้นโยบายจัดแบ่งจำหน่ายตลาดผู้ซื้อให้มีความหลากหลายเพื่อลดผลกระทบที่อาจจะเกิดขึ้นในอุตสาหกรรมใดอุตสาหกรรมหนึ่ง

2.  การเปลี่ยนแปลงของสินค้าและเทคโนโลยี

  สินค้าอีเลคโทรนิคส์ มีการขยายอย่างต่อเนื่องทำให้เกิดการเปลี่ยนแปลงอย่างรวดเร็วของ

  เทคโนโลยีที่ใช้ บริษัทฯ ผลิตสินค้าในกลุ่มของอุตสาหกรรมชิ้นส่วนคอมพิวเตอร์, กลุ่มธุรกิจสื่อสาร

  โทรคมนาคม, กลุ่มอุตสาหกรรมยานยนต์ และกลุ่มอุตสาหกรรมทั่วไป บริษัทฯ รับรู้วิวัฒนาการและ

  การเปลี่ยนแปลงได้ตลอดเวลา จึงสามารถก้าวทันวิวัฒนาการและเทคโนโลยี
  จึงขึ้นอยู่กับความสามารถในการวิจัย ออกแบบ
  และพัฒนาเพื่อให้ได้สินค้าที่มีคุณภาพดีขึ้นในราคาต้นทุนการผลิตที่ถูกลงหรือใช้เวลาในการผลิตสั้นขึ้น
  โดยให้สอดคล้องกับระดับเทคโนโลยีและความต้องการของตลาดในขณะนั้น

3.  ความเสี่ยงจากวัตถุดิบหลักบางประเภท

  บริษัทฯ นำเข้าวัตถุดิบจากต่างประเทศ 45% ของยอดขาย เพื่อการผลิต ถ้าเกิดการขาดแคลน

  หรือการเปลี่ยนแปลงราคาของวัตถุดิบจะมีผลต่อการดำเนินงานของบริษัทฯ อย่างไรก็ดีบริษัทฯ
  มีนโยบายจัดหาแหล่งวัตถุดิบหลากหลายสำหรับวัตถุดิบแต่ละประเภททั้งในและนอกประเทศ
  นอกจากนี้บริษัทฯ ในกลุ่ม KCE ยังมีบริษัทย่อยของบริษัทฯ เป็นผู้ผลิตวัตถุดิบส่งให้บริษัทฯ

4.  ความเสี่ยงด้านการผลิต

  แม้นว่าต้นทุนด้านแรงงานจะมีสัดส่วนต่ำเมื่อเทียบกับต้นทุนรวม แต่ขบวนการผลิตของ

  บริษัทฯ ใช้แรงงาน ที่ต้องมีทักษะ ความรู้ ความเข้าใจต่อขบวนการผลิต
  หากแรงงานขาดคุณสมบัติหรือมีปัญหาเรื่องแรงงาน จะส่งผลกระทบต่อขบวนการผลิตของบริษัทได้
  บริษัทฯ ได้จัดให้มีการอบรม ทดสอบ และพัฒนา งานของพนักงาน
  พร้อมทั้งได้นำเครื่องจักรเข้ามาใช้ในการผลิต เพื่อลดปัญหา

  ต้นทุนการผลิต
  ส่วนความเสี่ยงทางด้านการจัดซื้อวัตถุดิบจากต่างประเทศอันเนื่องจากการขนส่งที่ล่าช้าหรือการขาดแคลนบริษัทฯ
  ได้มีนโยบายและขั้นตอนการจัดซื้อวัตถุดิบ โดยมีการเลือก SUPPLIERS
  ที่มีชื่อเสียงและกิจการมั่นคงมีการตรวจสอบราคาวัตถุดิบอย่างต่อเนื่อง
  มีการสำรองวัตถุดิบอย่างเพียงพอ ทำให้การผลิตเป็นไปอย่างต่อเนื่อง

5.  ความเสี่ยงด้านอัตราแลกเปลี่ยน

  ความผันผวนของอัตราแลกเปลี่ยนหลายปีที่ผ่านมาส่งผลกระทบต่อยอดขายและกำไรสุทธิ

  ของบริษัทฯ เช่นเดียวกับบริษัทอื่นๆ อย่างไรก็ตามบริษัทฯ ได้ทำสัญญาซื้อขายเงินตราล่วงหน้า
  เพื่อลดความเสี่ยงของความผันผวนของค่าเงินที่มีต่อการบริหารเงินสดของบริษัทฯ ในแต่ละขณะ
  และบริษัทฯ
  ได้พยายามรักษาสัดส่วนระหว่างทรัพย์สินที่เป็นสกุลเงินตราต่างประเทศและหนี้สินที่เป็นสกุลเงินตราต่างประเทศให้อยู่ในจำนวนใกล้เคียงกัน

6.  ความเสี่ยงภาวะเศรษฐกิจและการเมือง นโยบายการค้าระหว่างประเทศคู่ค้าสำคัญ

  ภาวะเศรษฐกิจและการเมือง นโยบายการค้าระหว่างประเทศคู่ค้าสำคัญ เช่น อังกฤษ,
  ฝรั่งเศส,

  เยอรมัน และสหรัฐอเมริกา
  เมื่อมีการเปลี่ยนแปลงทางเศรษฐกิจในหมู่ประเทศที่เป็นลูกค้าย่อมส่งผลกระทบทั้งทางด้านบวกและทางลบ
  เมื่อภาวะเศรษฐกิจและการเมืองดีขึ้นจะมีการสั่งซื้อสินค้าจาก

  บริษัทฯ มากขึ้นและมีผลกระทบตรงข้ามเมื่อภาวะเศรษฐกิจถดถอยลง บริษัทฯ
  ได้พยายามรักษาสมดุลในการค้ากับคู่ค้า โดยมิได้เน้นคู่ค้าในประเทศใดเป็นพิเศษ

7.  ความเสี่ยงในด้านการลงทุน

  ในระยะที่ผ่านมาบริษัทฯ ได้มีการลงทุนบริษัทย่อย ซึ่งบริษัทย่อยเหล่านี้ ในระยะแรกนั้นผล

  การดำเนินงานยังไม่เต็มที่ อย่างไรก็ตามบริษัทฯ คาดว่าบริษัทฯ
  เหล่านี้จะดำเนินการได้เต็มที่ในไม่ช้านี้ โดยการลงทุนของบริษัทฯ นั้น
  จะเน้นในการขยายขอบเขตธุรกิจให้มากขึ้น โดยผ่านบริษัทย่อย
  รวมทั้งการลงทุนในธุรกิจที่จะสามารถส่งเสริมสินค้าของบริษัทฯ ให้มีความแข็งแกร่งมากขึ้น
  ซึ่งจะส่งผลตอบแทนที่ดีมาสู่ผู้ถือหุ้นของบริษัทฯ ในอนาคต

8.  ความเสี่ยงจากการเปลี่ยนแปลงที่มีสาระสำคัญในกลุ่มฐานลูกค้ารายใหญ่

  ปัจจัยความเสี่ยงของบริษัทฯ และบริษัทย่อย คือ การเปลี่ยนแปลงที่มีสาระสำคัญในกลุ่มฐาน

  ลูกค้ารายใหญ่ ซึ่งอาจเกิดขึ้นได้เนื่องจากปัจจัยภายนอก เช่น
  การเปลี่ยนแปลงของเจ้าของกิจการ หรือ

  การเปลี่ยนแปลงทางด้านโปรแกรมของผลิตภัณฑ์ ถึงแม้ว่ากลยุทธ์ของบริษัทฯ และบริษัทย่อย คือ

  การมีฐานลูกค้าที่อยู่ในหลายอุตสาหกรรม การเปลี่ยนแปลงที่เป็นสาระสำคัญของลูกค้ารายใหญ่ก็

  สามารถส่งผลกระทบต่อผลประกอบการของบริษัทฯ ได้

9.  สงคราม, ความไม่สงบและการก่อการร้ายอาจมีผลกระทบได้ต่อการดำเนินงานของบริษัทฯ

  ถ้าเกิดสถานการณ์เช่นนั้น ผลกระทบย่อมมีต่อทั้งตลาดโลก หรือปัญหาดังกล่าวมีผลโดยตรง

  ต่อประเทศคู่ค้าหรือประเทศไทย